Frequently asked questions about Covid-19 - Afrikaans | Covid-19 Response
Frequently asked questions about Covid-19 - Afrikaans
Koronavirusse is groot groepe virusse wat gewoonlik onder diere voorkom. Hierdie virusse kan mense ook siek maak. Mense kry gewoonlik 'n ligte tot matige boonste lugwegsiekte, wat amper soos griep is. 'n Nuwe koronavirus genaamd Covid-19 is in China geïdentifiseer en dit word gekoppel aan 'n uitbreking van virale longontsteking.
Covid-19 is die nuwe aansteeklike siekte wat veroorsaak word deur die koronavirus wat onlangs ontdek is. Die nuwe virus en siekte is in Desember 2019 ontdek toe daar 'n uitbreking in Wuhan, China, was.
Ligte tot ernstige asemhalingsiektes met
hoes - meestal droog
mialgie (seer spiere / liggaam)
Let daarop dat 'n seer keel en loopneus geneig is om minder by Covid-19 as by griep- of ander lugweginfeksies voor te kom.
* Verlies aan smaak en / of reuk kan deur sommige persone ervaar word
Covid-19 word hoofsaaklik versprei deur middel van respiratoriese druppeltjies wat vrygestel word wanneer 'n persoon met die virus hoes of nies. Deur middel van noue persoonlike kontak soos aanraking of met die hand te groet. Om aan 'n voorwerp of oppervlak te raak waarop die virus is en dan aan jou mond, neus of oë raak voordat jy jou hande gewas het. Omdat die virus deur die lug versprei word, is dit belangrik om meer as een tot twee meter weg te bly van 'n persoon wat siek is.
Wanneer word ek beskou as Covid-19 positief?
Indien u vermoed dat u Covid-19 het, neem dan ons selfassesseringstoets om u risikoprofiel te bepaal.
Wat moet ek doen as ek vermoed dat ek Covid-19 het?
As jy vermoed dat jy Covid-19 onder lede het, moet jy NIE jou huis verlaat om getoets te word nie, aangesien die gevaar bestaan dat jy die virus kan opdoen of ander kan aansteek.
Lê eerder ons selfassesseringstoets af om jou risikoprofiel te bepaal.
Indien die resultate van die selfassesseringstoets daarop dui dat die gevaar bestaan dat jy die Covid-19-virus onder lede het, moet jy asseblief selfisoleer en onmiddellik 'n gesondheidswerker kontak.
Dit is belangrik om behandeling te ontvang op 'n manier wat verhoed dat jy die Covid-19-virus aan ander versprei:
Indien jy toegang tot privaat gesondheidsorg het, skakel jou algemene praktisyn/plaaslike gesondheidsfasiliteit of NICD-kontaklyn by 0800 029 999 of die Provinsiale Blitslyn by 021 928 4102. Verduidelik jou simptome en waarheen jy gereis het of met wie jy in aanraking gekom het.
Indien jy openbare gesondheidsorg gebruik, skakel jou plaaslike gesondheidsorgfasiliteit of NICD-kontaklyn by 0800 029 999 of die Provinsiale blitslyn by 021 928 4102. Jy mag slegs die fasiliteit besoek indien jy die Covid-19-virus onder lede hê.
Wees daarop voorbereid dat jy gevra sal word om 'n gesigmasker aan te trek. Jy gaan gevra word om weg van ander pasiënte te wag totdat 'n gesondheidswerker jou kan help. Indien jy sukkel om asem te haal, moet jy dringend versorg word. Skakel, indien moontlik, jou plaaslike gesondheidsorgfasiliteit om hulle in kennis te stel dat jy op pad is.
Hoe kan ek voorkom dat ek met Covid-19 besmet word?
U kan u kanse verminder om besmet te raak of Covid-19 te versprei deur 'n paar eenvoudige voorsorgmaatreëls te tref:
Die belangrikste is om tuis te bly indien u kan. Vermy byeenkomste
Dra 'n masker wanneer u die huis verlaat.
Was u hande gereeld met seep en water of maak u hande skoon met 'n alkohol-gebaseerde handvryf vir ten minste 20 sekondes. Was hande gereeld, veral voordat u voedsel behandel / na die gebruik van toilet of hoes / nies.
Hoes of nies in die mik van die elmboog of met 'n sneesdoekie, gooi dit weg en was u hande sodra dit gebruik is.
Moenie met ongewaste hande aan u oë, neus en mond raak nie.
Die risiko hang af van waar jy is – en meer spesifiek, of die Covid-19-uitbreking al daar begin het. Op hierdie oomblik (soos op 16 Maart 2020), is 16 gevalle aangemeld in die Wes-Kaap. Dit is belangrik dat jy op hoogte bly van waar die virus oral is, oorsee en in ons land. Jy kan altyd gaan kyk by die NCID se webtuiste wat elke dag bygewerk word: http://www. nicd.ac.za/diseases-a-zindex/COVID-19/daily-updates-of-countries/
Was jou hande gereeld en deeglik met seep en water of maak jou hande met 'n alkoholgebaseerde handmiddel skoon vir minstens 20 sekondes. Was jou hande gereeld veral voordat jy met kos werk, nadat jy die toilet gebruik het of nadat jy gehoes of genies het.
Kan jy vir ons sê in watter gebiede diegene wat positief getoets is vir Covid-19 woon?
Dit is belangrik dat ons dokter-pasiënt-vertroulikheid en die veiligheid van die pasiënt respekteer en dat ons slegs die getal infeksies per distrik sal laat vrystel en nie per voorstad of stad nie.
Onthou asseblief dat ons in hierdie moeilike tyd vriendelik moet wees teenoor mekaar, veral diegene wat met Covid-19 besmet is, aangesien dit 'n baie ontstellende en moeilike tyd vir hulle en hul geliefdes kan wees.
Die beste ding wat jy kan doen om jouself en ander teen infeksie te beskerm, is om tuis te bly.
Hoe word ek getoets vir Covid-19 en hoeveel kos dit?
Indien u vermoed dat u Covid-19 het, moet u NIE u huis verlaat om getoets te word nie, aangesien u die risiko loop om besmet te raak of ander te besmet.
Neem eerder ons selfassesseringstoets om u risikoprofiel te bepaal.
As die resultate van die selfassesseringstoets daarop dui dat u met Covid-19 besmet kan wees, moet u onmiddellik 'n gesondheidswerker kontak.
Die Metro en landelike gebiede is in twee afsonderlike fases van die pandemie en volg dus verskillende toetsstrategieë. Alhoewel daar twee afsonderlike benaderings is, fokus beide daarop om die lewens van weerloses te red.
In die Metro gebiede sal alle persone wat toegang tot 'n gesondheidsfasiliteit het, geevalueer word (vrae gevra), maar slegs diegene wat simptome het en in een van hierdie kategorieë val, sal getoets word.
U word in die hospitaal opgeneem en het simptome van koronavirus.
U is ouer as 55 jaar en het simptome van koronavirus.
U is enige ouderdom, het simptome van koronavirus en het een of meer van hierdie toestande:
o Diabetes, hipertensie of ontvang behandeling vir 'n hartsiekte
o U ontvang behandeling vir kanker
o U ontvang behandeling vir TB
o U het MIV en gebruik nie MIVs nie
o Chroniese longsiekte tydens behandeling (bv. asma, emfiseem, chroniese brongitis)
U woon in 'n versorgingstehuis of ouetehuis en toon simptome van die koronavirus
U is 'n gesondheidswerker en het simptome van koronavirus
In die Landelike gebiede duur die ondersoek en toetsing in die gemeenskap voort en daar is ook 'n groter fokus op die keuring van noodsaaklike werkers en werkplekke. Die lede van die gemeenskap wat simptome toon, sal getoets word, terwyl noue kontak gevra word om hulself in kwarantyn te monitor en te monitor en as hulle simptome ontwikkel, sal dit getoets word.
Sodra 'n persoon met Covid-19 gediagnoseer is, slegs ligte simptome gehad het en 10 dae in isolasie was, is geen opvolgtoets nodig nie. Die persoon word dan as herstel beskou en kan terugkeer werk toe.
is belangrik om sorg te kry op 'n manier wat u verhoed om Covid-19 aan ander te versprei:
As u toegang tot privaat gesondheidsorg het, skakel u algemene dokter / plaaslike gesondheidsorgfasiliteit of NICD-skakellyn by 0800 029 999 of die Provinsiale nommer by 021 928 4102 Verduidelik u simptome en waarheen u gereis het of met wie u kontak gehad het.
As u openbare gesondheidsorg gebruik, skakel u plaaslike gesondheidsorgfasiliteit of NICD-skakellyn by 0800 029 999 of die Provinsiale blitslyn by 021 928 4102. U ontvang advies oor wat u moet doen. Gaan na u plaaslike fasiliteit as u nie kan skakel nie.
Voordat u by die fasiliteit inskakel, moet dit bevestig word dat u Covid-19 positief is. Verwag dat u gevra sal word om 'n gesigsmasker te dra. U sal gevra word om apart van ander pasiënte te wag totdat 'n gesondheidswerker u kan help.
As u probleme met asemhaling het, moet u dringend versorg word. Bel indien moontlik u plaaslike gesondheidsorgfasiliteit om hulle in kennis te stel dat u oppad is.
Mag ek weier om vir Covid-19 getoets te word of in kwarantyn of isolasie geplaas te word?
As u positief getoets het vir Covid-19, hetsy as 'n kliniese geval of as 'n laboratorium bevestigde geval, of as u vermoed dat u Covid-19 opgedoen het, of indien u kontak gehad het met 'n persoon wat 'n draer is van Covid-19, is dit onwettig om toestemming tot die volgende te weier:
'n mediese ondersoek, met inbegrip van, maar nie beperk nie tot die neem van 'n liggaamlike monster deur 'n persoon wat regtens gemagtig is om dit te doen;
toelating tot 'n gesondheidsinstelling of 'n kwarantyn- of isolasieperseel; of
onderwerping aan verpligte behandeling, isolasie of kwarantyn, of isolasie om oordrag te voorkom. As u verkies om tuis te isoleer word daar gereeld opgevolg om seker te maak dat u nie u huis verlaat nie.
As u nie die instruksie of bevel van die handhawingsbeampte nakom nie, sal u in isolasie of kwarantyn geplaas word vir 'n periode van 48 uur, na gelang van die geval, hangende 'n lasbrief deur 'n bevoegde hof uitgereik word, op aansoek van 'n handhawingsbeampte vir die mediese ondersoek.
Is daar 'n entstof, medikasie of behandeling vir Covid-19?
Nog nie. Daar is tot dusver geen entstof en geen spesifieke antivirale medisyne om Covid-19 te voorkom of te behandel nie. Indien u die Covid-19-virus onder lede het, kan u u simptome verlig deur medisyne soos parasetamol te gebruik.
Dit is ook belangrik om genoeg vloeistowwe in te neem om dehidrasie te voorkom. Skakel asseblief die provinsiale blitslyn (021 928 4102) indien u verdere bystand benodig.
Help antibiotika om Covid-19 te voorkom of behandel?
Nee. Antibiotika werk nie vir virusse nie, dit werk net vir bakteriese infeksies. Covid-19 word deur 'n virus veroorsaak, so antibiotika werk nie.
Antibiotika moenie gebruik word om Covid-19 te voorkom of behandel nie. Dit moet net gebruik word soos deur 'n dokter voorgeskryf om 'n bakteriese infeksie te behandel.
Kan ek toegang kry tot my chroniese medikasie tydens die inperking?
Voor die inperking het stabiele pasiënte wat chroniese medikasie gebruik twee maande se voorraad ontvang, waar moontlik, en opvolg afsprake.
Alternatiewe versameling medisynepakkies buite die terrein sal geïdentifiseer word en pasiënte sal in kennis gestel word. Gemeenskapsgesondheidswerkers sal ook hierdie medisynepakkies by die huise van chroniese pasiënte kan aflewer.
Diabetiese pasiënte word aangemoedig om tuis te bly en toegang tot die WhatsApp-kanaal van die Pocket Clinic te verkry om te verseker dat hul medisyne by hul huise afgelewer word. Pasiënte word aangemoedig om 'Hallo' na 087 240 6122 te stuur om te verseker dat ons hul medikasie tuis kan aflewer.
Behoort ek 'n lapmasker te dra om myself teen die Covid-19-virus te beskerm?
Ja, jy moet 'n lapmasker of tuisgemaakte item dra wat jou neus en mond bedek wanneer jy openbare plekke betree. Dit staan jou vry om enige ander toepaslike item te gebruik wat jou neus en mond bedek.
Jy gaan verbied word om enige vorm van openbare vervoer te gebruik of 'n gebou, plek of perseel te betree indien jy nie 'n lapmasker of tuisgemaakte item of enige ander toepaslike item dra wat jou neus en mond bedek nie.
Dit is jou werkgewer se verantwoordelikheid om elke werknemer wat moontlik direk aan lede van die publiek blootgestel kan word as deel van hul pligte te voorsien van 'n lapmasker of tuisgemaakte item of enige ander toepaslike item wat die neus en mond bedek.
Weggooibare lapmaskers kan slegs eenmaal gebruik word.
Die effektiefste maniere om jouself en ander teen die Covid-19-virus te beskerm, is deur by die huis te bly, gereeld jou hande te was, in die mik van jou elmboog of jou sneusdoekie in te hoes en 'n afstand van ten minste 1 tot 2 meter tussen jouself en ander wat hoes of nies te handhaaf.
Ek woon in 'n informele nedersetting en gebruik gemeenskaplike krane en toilette – wat is die beste manier om te voorkom dat ek met Covid-19 besmet word?
Hier is raad oor hoe om te keer dat Covid-19 versprei indien jy gemeenskaplike krane en toilette in 'n informele nedersetting gebruik:
Moenie met jou kaal hande aan krane, toilet- of deurhandvatsels raak nie.
Gebruik koerant wanneer jy aan krane, deurhandvatsels of toiletdeksels raak.
Jy kan ook jou voet of skouer gebruik om die toiletdeur oop te maak en die deksel op te lig.
Staan ten minste ses treë van ander mense af as jy in 'n tou vir 'n toilet of kraan staan.
Nadat jy die toilet of kraan gebruik het, moet jy nie aan jou gesig, oë, neus of mond raak voordat jy jou hande deeglik met seep en water gewas het nie.
Maak die toilet of kraan skoon met 1 liter water gemeng met 4 teelepels Jik™/bleikmiddel (maar hou hierdie bleikmiddel weg van kinders af).
Kan ek borsvoed as ek positief vir Covid-19 getoets het?
Daar is tans geen kliniese bewyse wat daarop dui dat die virus deur borsmelk oorgedra kan word nie.
Die virus kan op dieselfde manier aan jou baba oorgedra word as aan almal wat in noue kontak met jou is. Die voordele van borsvoeding is groter as alle moontlike risiko's vir die oordrag van die virus deur borsmelk of deur in noue kontak met jou kind te wees.
As jy wil borsvoed, tref as volg voorsorgmaatreëls om die potensiële verspreiding van Covid-19 na die baba te beperk:
Was jou hande voordat jy aan die baba, borspomp of bottels raak.
Vermy dit om tydens borsvoeding op jou baba te hoes of nies.
Maak jou borspomp na elke gebruik skoon soos dit deur die vervaardiger aanbeveel word.
Oorweeg dit om iemand wat gesond is te vra om die uitgedrukte borsmelk vir jou baba te voer.
Steriliseer die toerusting goed voor elke gebruik indien jy met formule- of uitgedrukte melk voed. Jy moet nie bottels of 'n borspomp met iemand anders deel nie.
Volgens studies kan koronavirusse van 'n paar uur tot 'n hele paar dae op oppervlakke bly. Dit kan verskil onder verskillende omstandighede, soos die tipe oppervlak, temperatuur of humiditeit van die omgewing). As jy vermoed 'n oppervlak is dalk besmet, maak dit met 'n ontsmettingsmiddel skoon om die virus dood te maak en jouself en ander mense te beskerm. Maak jou hande skoon met 'n alkoholgebasseerde handmiddel of was dit met seep en water. Moenie onnodig aan jou oë, mond of neus raak nie.
Wat is die korrekte en veilige manier waarop handskoene en gesigmaskers weggegooi kan word ten einde te verseker dat die blootstelling van vullisversamelaars tot die minimum beperk word?
In 'n hospitaal en kliniek maak dit deel uit van die gesondheidsafval (mediese afval) wat onder kontrak verwyder word.
In jou huishouding of werkplek kan jy handskoene en maskers saam met jou ander (gewone) vullis weggooi, maar dit is 'n goeie idee om die handskoene en maskers in koerante te pak voordat jy dit in die vullissak plaas.
Indien jy met 'n persoon wat die virus onder lede het in aanraking was, moet jou huishoudelike afval vir twee tot vyf dae in die son gestoor word en dit in die algemene vullisblik geplaas word om deur die munisipaliteit weggegooi te word.
Wat doen die Wes-Kaapse Regering om die versprei van Covid-19 in informele gebiede to stop?
Met die nasionale staat van inperking vra ons almal in die Wes-Kaap om tuis te bly.
Elke bevestigde saak, van Khayelitsha en Mitchells Plain tot Mosselbaai - is vir ons baie ernstig.
Ons reaksiespanne behandel die ontwikkeling van sake in ons informele gebiede met die dringendheid en erns wat dit verdien en ons volg elke kontak op en maak seker dat die betrokke individue in isolasie geplaas word.
Wat doen die Wes-Kaapse regering met betrekking tot kontaksporing?
Die spoorspanne van die Departement van Gesondheid is aansienlik uitgebrei om te verseker dat kontakte van diegene wat positief toets so vinnig as moontlik geïdentifiseer en geïsoleer word. Dit vind in ooreenstemming met die riglyne van die Wêreldgesondheidsorganisasie plaas dat lande toetsing en pogings om kontakte op te spoor moet prioritiseer.
Wat doen die Wes-Kaapse Regering om die verspreiding van Covid-19 op openbare vervoer te keer?
Ons het openbarevervoer-operateurs soos PRASA, Golden Arrow-busdiens, Kaapstad en die Suid-Afrikaanse Nasionale Taxiraad (SANTACO) gekontak en 'n aantal maatreëls in plek gestel om die verspreiding van Covid-19 te keer wanneer mense van openbare vervoer gebruik maak.
Ons gee advies oor higiëne en skoonmaakpraktyke, en onderneem 'n opvoedkundige veldtog met openbarevervoer-operateurs, insluitend taxibestuurders, om die verspreiding van Covid-19 te keer.
Lees meer oor die maatreëls wat die Stad Kaapstad getref het om die verspreiding van Covid-19 op openbare vervoer te keer.
Watter addisionele maatreëls is getref om gesondheidsorgwerkers teen die Covid-19-virus te beskerm?
Ons doen 'n beroep op elke personeellid om aan die goue reëls van voorkoming (handewas, sosiale afstand, hoesetiket) te voldoen en om beskikbare beskermende toerusting volgens die voorskrifte te gebruik. Ons het 'n duidelike beleidsriglyn in hierdie verband ontwikkel, relatief tot die risikoprofiel van verskillende werksareas.
Lees ons riglyne vir gesondheidswerkers
Kan u ons vertel waar die isolasie- en kwarantynfasiliteite vir Covid-19 sal wees?
Die saakbestuurspan in u omgewing sal aan u gekommunikeer word, omdat daar gepoog word om u te akkommodeer in 'n fasiliteit wat die naaste aan u is.
Wat is sosiale distansiëring?
Sosiale distansiëring (soms bekend as 'Fisiese afstand') gaan daaroor om 'n veilige afstand van ander te handhaaf, sodat jy die oordrag van Covid-19 beperk. Sosiale distansiëring gaan ook oor die vermindering van die aantal sosiale kontakte wat jy met verskillende mense het om die kanse dat jy aan die virus blootgestel word te verminder.
Dit gaan oor fisiese afstand. Jy kan vir jou eie geestesgesondheid kontak behou met vriende en familie via die telefoon of aanlyn.
Vermy situasies waar jy van aangesig tot aangesig kontak maak met ander wat minder as 1,5 meter van jou af weg is.
Fisiese distansiëring is 'n belangrike manier vir almal wat nie in selfisolasie geplaas hoef te word om die verspreiding van Covid-19 te voorkom.
Raadpleeg ons gids oor tuisbly en selfisolasie vir meer inligting.
Hoe pas ek sosiale distansiëring van ander mense toe?
Maatreëls om sosiale distansiëring toe te pas, sluit die volgende in:
Vermy kontak met iemand wat simptome van Covid-19 toon. Hierdie simptome sluit in hoë temperatuur en/of nuwe en aanhoudende hoes.
Vermy nie noodsaaklike gebruik van openbare vervoer waar moontlik.
Werk, waar moontlik, tuis. Jou werkgewer moet jou help om dit te kan doen. Raadpleeg die werkgewer riglyne vir meer inligting
Vermy groot en klein byeenkomste in openbare ruimtes en let op dat baie restaurante, ontspanningsentrums en soortgelyke lokale tans gesluit is, aangesien infeksies maklik versprei word in geslote ruimtes waar mense bymekaarkom. Vermy samekomste met vriende en familie. Behou kontak deur middel van tegnologie soos die telefoon, internet en sosiale media.
Gebruik telefoon- of aanlyndienste om met jou dokter in aanraking te kom of ander noodsaaklike dienste te bekom.
Almal moet probeer om hierdie maatreëls tot die mate wat dit prakties uitvoerbaar is, na te volg.
Wie behoort sosiale distansiëring van ander mense toe te pas?
Om die verspreiding van Covid-19 te stop, vereis die staat van inperking dat almal in Suid-Afrika tuis moet bly. Indien jy die huis moet verlaat, moet jy soveel as moontlik sosiale distansiëring uitvoer om jou interaksie met vriende en familie aansienlik te beperk, veral as jy: